แบงก์บัวหลวงเปิดกรมธรรม์เกนเฟิสต์
ธนาคารกรุงเทพ เปิดตัวกรมธรรม์เกนเฟิสต์ 248% ชำระเบี้ย 2 ปี คืนปีละ 5%&nbsp; ตั้งแต่สิ้นปีกรมธรรม์ที่ 2
2 ธ.ค. 2553

ธนาคารกรุงเทพ เปิดตัวกรมธรรม์เกนเฟิสต์ 248% ชำระเบี้ย 2 ปี คืนปีละ 5%  ตั้งแต่สิ้นปีกรมธรรม์ที่ 2 
นางรัชนี นพเมือง ผู้ช่วยผู้จัดการใหญ่ ผู้อำนวยการลูกค้าบุคคลนครหลวง ธนาคารกรุงเทพ   เปิดเผยว่า ธนาคารได้ร่วมกับบริษัทกรุงเทพประกันชีวิต ออกกรมธรรม์ประกันชีวิตสะสมทรัพย์ เกนเฟิสต์ 248 (Gain 1st 248) บริการรูปแบบใหม่  ที่สามารถตอบสนองความต้องการทางการเงินและไลฟ์สไตล์ของลูกค้าที่ชอบการออมเงินระยะสั้น กำหนดระยะเวลาชำระเบี้ยประกันภัยต่อเนื่อง 2 ปี ด้วยผลตอบแทนเงินคืนทุกสิ้นปีกรมธรรม์ตั้งแต่ปีที่ 2-9 ปีละ 5% ของทุนประกัน และได้รับผลประโยชน์รวมตลอดอายุสัญญาเป็นจำนวน 248% ของทุนประกันเริ่มต้น พร้อมรับความคุ้มครองชีวิตตลอดระยะเวลา 10 ปี และยังสามารถนำเบี้ยประกันภัยไปหักลดหย่อนภาษีเงินได้บุคคลธรรมดาสูงสุดตามที่กฏหมายกำหนด ตามแบบฉบับเกนเฟิสต์ โดยเริ่มเปิดให้บริการตั้งแต่วันนี้จนหมดวงเงินที่กำหนดไว้